cy cy cy ceb fi cy nl en cy cy cy cy cy cy it en cy en bar nl cy cy en cy de en cy cy cy cy sl de cy cy cy cy cy cy cy en fy nl cy cy en cy cy cy en cy cy en cy cy cy fr es en en cy
Beicio yn Llŷn ac Eifionydd 29 Mawrth
Lluniau gan Anet ar FLICKR CLWB MYNYDDA CYMRU
Cychwynodd y teithiau o faes parcio Llanystumdwy mewn ychydig o law ond erbyn y bedal gyntaf roedd wedi peidio.
Roedd y daith hir am Aberdaron yn cynnwys Dei, Eryl, Gareth, Maldwyn P, Maldwyn E, Raymond, Tegwen, Medwyn a Dyfrig. Dim Llawer o siared cyn Y Ffôr, pawb yn mynd yn hamddenol.  I ffwrdd a ni am Forfa Nefyn, Edern, Tudweiliog ac allan i Pen Groeslon.  Troi wedyn am Fethlem ac ymlaen i Anelog.  Penderfynu mynd i Uwchmynydd i weld Ynys Enlli yn ei gogoniant ond sylwi yn fuan bod y criw o naw wedi mynd yn wyth!!   Roedd beic Maldwyn E wedi rhoi'r ffidil yn y to a bu rhaid iddo ddal bws yn ôl o Aberdaron.  Aeth y gweddill ohonom i fyny am Rhiw ac ymlaen i Llangian, Llanengan ac Abersoch.  Hel i am adre wedyn drwy Bwllheli.  Roedd rhaid stopio  hanner milltir cyn gorffen,Maldwyn (arall!!) wedi cael pwnjar. 58 milltir.
Taith Eifionydd 28 milltir.Roedd 'na 7 ohonnon ni ar y daith sef Meira, Anet, Rhian, Clive, Rhiannon, Gwen R a Cheryl. Cychwyn am Langybi wedyn Pencaenewydd, Pentreuchaf a Rhosfawr. Cinio a sebiant yn Tyddyn Sachau. Ymlaen a ni i lawr i Abererch. Cafwyd ymweliad sydyn â Neuadd Canoloesol Pennarth Fawr ac ymlaen i Chwilog ac ar hyd ffordd gefn i Plas Dalhenbont ac adre.
Gorffennodd y teithiau efo peint a bwyd o flaen tanllwyth o dan yn nhafarn y Plu.
Adroddiad Dei a Cheryl Jones
Dwy olwyn am Dudweiliog;
dau deiar gweld blodau’r gog.
Padlo drwy Geidio i gân
hedydd oedd gynt yn fudan.
ar jig a chliciadau’r jaun.
Blasu’r hydref yn Nefyn;
Abererch y traeth a’r bryn;
hafau’r Rhiw; gaeafau Rhyd;
glan union afon hefyd;
rhosydd; pontydd y pentir –
wrth feicio mae teimlo’r tir.
Enw difyr hen dafarn,
enwau giatiau godrau’r Garn
ac enwau ein hogiau ni
yn fynych ar lechfeini –
enwau na welwn mo’nynt
o gar yn mynd fel y gwynt.
Cynganeddu i lyncu’r lôn:
dau air yn Aberdaron
yn llinell erbyn Llannor;
creu mydr rhwng y beic a’r môr –
swae a sbin, a’r cocos bach
yn gryf mewn gêr arafach.
Fe gei daith heb fwg o din,
lôn aur drwy lên y werin;
lôn braf – y lanaf drwy Lŷn;
lôn ystwyth i Laniestyn;
lôn fy meic sy’n Gymreiciach,
lôn hardd, lôn werdd a lôn iach.
Myrddin ap Dafydd (o Lanw Llŷn)
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51